62020TJ0296_RES
Υπόθεση Τ-296/20
(δημοσίευση αποσπασμάτων)
Amer Foz
κατά
Συμβουλίου της Ευρωπαϊκής Ένωσης
Απόφαση του Γενικού Δικαστηρίου (τέταρτο τμήμα) της 18ης Μαΐου 2022
«Κοινή εξωτερική πολιτική και πολιτική ασφάλειας – Περιοριστικά μέτρα κατά της Συρίας – Δέσμευση κεφαλαίων – Εσφαλμένη εκτίμηση – Αναλογικότητα – Δικαίωμα της ιδιοκτησίας – Δικαίωμα ασκήσεως οικονομικής δραστηριότητας – Κατάχρηση εξουσίας – Υποχρέωση αιτιολογήσεως – Δικαιώματα άμυνας – Δικαίωμα σε δίκαιη δίκη – Καθορισμός των κριτηρίων καταχώρισης»
Πράξεις των οργάνων – Αιτιολογία – Υποχρέωση αιτιολογήσεως – Περιεχόμενο – Περιοριστικά μέτρα κατά της Συρίας – Απαγόρευση εισόδου και διελεύσεως καθώς και δέσμευση των κεφαλαίων εξεχόντων επιχειρηματιών που δραστηριοποιούνται στη Συρία – Απόφαση εντασσόμενη σε πλαίσιο που είναι γνωστό στον ενδιαφερόμενο και του παρέχει τη δυνατότητα να αντιληφθεί τη σημασία του μέτρου που ελήφθη σε βάρος του – Επιτρεπτό συνοπτικής αιτιολογίας
[Άρθρο 296 ΣΛΕΕ· απόφαση 2013/255/ΚΕΠΠΑ του Συμβουλίου, όπως τροποποιήθηκε με τις αποφάσεις (ΚΕΠΠΑ) 2015/1836, (ΚΕΠΠΑ) 2020/212, (ΚΕΠΠΑ) 2020/719 και (ΚΕΠΠΑ) 2021/855, παράρτημα I· κανονισμοί του Συμβουλίου 36/2012, 2020/211, 2020/716 και 2021/848, παράρτημα II]
(βλ. σκέψεις 35-40, 44, 45, 48, 49, 53)
Κοινή εξωτερική πολιτική και πολιτική ασφάλειας – Συγκεκριμένα περιοριστικά μέτρα κατά ορισμένων προσώπων και οντοτήτων λόγω της κατάστασης στη Συρία – Απόφαση 2013/255/ΚΕΠΠΑ και κανονισμός 36/2012 – Κριτήρια λήψεως περιοριστικών μέτρων – Εξέχοντες επιχειρηματίες που δραστηριοποιούνται στη Συρία – Σχέση με το συριακό καθεστώς – Σύνδεσμος με πρόσωπο ή οντότητα που υπόκειται σε περιοριστικά μέτρα – Έννοιες – Περιπτώσεις ταυτόχρονων πολλαπλών συνδέσεων
[Άρθρο 296 ΣΛΕΕ· απόφαση 2013/255/ ΚΕΠΠΑ του Συμβουλίου, όπως τροποποιήθηκε με τις αποφάσεις (ΚΕΠΠΑ) 2015/1836, (ΚΕΠΠΑ) 2020/212, (ΚΕΠΠΑ) 2020/719 και (ΚΕΠΠΑ) 2021/855, άρθρα 27 §§ 1 και 2, στοιχείο αʹ, και 28 §§ 1, 2, στοιχείο αʹ, και 3, και παράρτημα I· κανονισμοί του Συμβουλίου 36/2012, άρθρο 15 §§ 1, στοιχείο αʹ, 1α, στοιχείο αʹ, και 1β, 2015/1828, 2020/211, 2020/716 και 2021/848, παράρτημα II)
(βλ. σκέψεις 43, 46, 82-94)
Δίκαιο της Ευρωπαϊκής Ένωσης – Αρχές – Δικαιώματα άμυνας – Δικαίωμα αποτελεσματικής δικαστικής προστασίας – Περιοριστικά μέτρα κατά της Συρίας – Δέσμευση των κεφαλαίων προσώπων, οντοτήτων ή οργανισμών που σχετίζονται με το συριακό καθεστώς – Υποχρέωση γνωστοποιήσεως των επιμέρους και ειδικών λόγων που δικαιολογούν τις ληφθείσες αποφάσεις – Περιεχόμενο – Γνωστοποίηση στον ενδιαφερόμενο μέσω δημοσιεύσεως στην Επίσημη Εφημερίδα – Επιτρέπεται – Παραβίαση – Δεν συντρέχει
[Χάρτης των Θεμελιωδών Δικαιωμάτων της Ευρωπαϊκής Ένωσης, άρθρα 41 § 2, στοιχείο aʹ, και 52 § 1· απόφαση 2013/255/ΚΕΠΠΑ του Συμβουλίου, όπως τροποποιήθηκε με τις αποφάσεις (ΚΕΠΠΑ) 2015/1836, (ΚΕΠΠΑ) 2020/212, (ΚΕΠΠΑ) 2020/719 και (ΚΕΠΠΑ) 2021/855, παράρτημα I· κανονισμοί του Συμβουλίου 2020/211, 2020/716 και 2021/848, παράρτημα II]
(βλ. σκέψεις 56-59, 61-64)
Δίκαιο της Ευρωπαϊκής Ένωσης – Αρχές – Δικαιώματα άμυνας – Περιοριστικά μέτρα κατά της Συρίας – Δικαίωμα προηγούμενης επίσημης ακρόασης – Δεν υφίσταται
[Απόφαση 2013/255/ΚΕΠΠΑ του Συμβουλίου, όπως τροποποιήθηκε με τις αποφάσεις (ΚΕΠΠΑ) 2015/1836, (ΚΕΠΠΑ) 2020/212, (ΚΕΠΠΑ) 2020/719 και (ΚΕΠΠΑ) 2021/855, παράρτημα I· κανονισμοί του Συμβουλίου 36/2012, 2020/211, 2020/716 και 2021/848, παράρτημα II]
(βλ. σκέψη 60)
Κοινή εξωτερική πολιτική και πολιτική ασφάλειας – Ειδικά περιοριστικά μέτρα κατά της Συρίας – Δέσμευση των κεφαλαίων προσώπων, οντοτήτων ή οργανισμών που σχετίζονται με το συριακό καθεστώς – Δικαιώματα άμυνας – Γνωστοποίηση των επιβαρυντικών στοιχείων – Μεταγενέστερη απόφαση που διατηρεί το όνομα του προσφεύγοντος στον κατάλογο των προσώπων τα οποία αφορούν τα μέτρα αυτά – Έλλειψη νέων λόγων – Προσβολή του δικαιώματος ακροάσεως – Δεν συντρέχει
[Απόφαση 2013/255/ΚΕΠΠΑ του Συμβουλίου, όπως τροποποιήθηκε με τις αποφάσεις (ΚΕΠΠΑ) 2015/1836, (ΚΕΠΠΑ) 2020/719 και (ΚΕΠΠΑ) 2021/855, παράρτημα I· κανονισμοί του Συμβουλίου 36/2012, 2020/716 και 2021/848, παράρτημα II]
(βλ. σκέψεις 66-68, 70)
Ευρωπαϊκή Ένωση – Δικαστικός έλεγχος της νομιμότητας των πράξεων των θεσμικών οργάνων – Περιοριστικά μέτρα κατά της Συρίας – Έκταση του ελέγχου – Απόδειξη του βασίμου του μέτρου – Υποχρέωση της αρμόδιας αρχής της Ένωσης να αποδείξει, σε περίπτωση αμφισβητήσεως, το βάσιμο των λόγων που ελήφθησαν υπόψη κατά των οικείων προσώπων ή οντοτήτων – Εύρος του περιθωρίου εκτιμήσεως της εν λόγω αρμόδιας αρχής
(Χάρτης των Θεμελιωδών Δικαιωμάτων της Ευρωπαϊκής Ένωσης, άρθρο 47· απόφαση 2013/255/ΚΕΠΠΑ του Συμβουλίου, όπως τροποποιήθηκε με τις αποφάσεις (ΚΕΠΠΑ) 2015/1836, (ΚΕΠΠΑ) 2020/212, (ΚΕΠΠΑ) 2020/719 και (ΚΕΠΠΑ) 2021/855, άρθρα 27 § 4 και 28 § 4 και παράρτημα I· κανονισμοί του Συμβουλίου 36/2012, 2020/211, 2020/716 και 2021/848, παράρτημα II]
(βλ. σκέψεις 71-77, 154)
Ευρωπαϊκή Ένωση – Δικαστικός έλεγχος της νομιμότητας των πράξεων των θεσμικών οργάνων – Περιοριστικά μέτρα κατά της Συρίας – Έκταση του ελέγχου – Καταχώριση του ονόματος του προσφεύγοντος σε κατάλογο παραρτήματος της προσβαλλομένης αποφάσεως λόγω της ιδιότητάς του ως εξέχοντος επιχειρηματία δραστηριοποιούμενου στη Συρία – Έγγραφα στα οποία έχει πρόσβαση το κοινό – Αποδεικτική αξία – Αρχή της ελεύθερης εκτιμήσεως των αποδείξεων
[Απόφαση 2013/255/ΚΕΠΠΑ του Συμβουλίου, όπως τροποποιήθηκε με τις αποφάσεις (ΚΕΠΠΑ) 2015/1836, (ΚΕΠΠΑ) 2020/212, (ΚΕΠΠΑ) 2020/719 και (ΚΕΠΠΑ) 2021/855, παράρτημα I· κανονισμοί του Συμβουλίου 36/2012, 2020/211, 2020/716 και 2021/848, παράρτημα II]
(βλ. σκέψεις 96, 97, 101, 102, 104-106, 109-112)
Κοινή εξωτερική πολιτική και πολιτική ασφάλειας – Περιοριστικά μέτρα κατά της Συρίας – Δέσμευση κεφαλαίων και οικονομικών πόρων – Προσφυγή ακυρώσεως εκ μέρους προσώπου που συνδέεται με πρόσωπο ή οντότητα που θίγεται από απόφαση δεσμεύσεως κεφαλαίων – Κατανομή του βάρους αποδείξεως – Απόφαση βάσει συνόλου ενδείξεων – Επιτρέπεται – Προϋποθέσεις
[Άρθρο 296 ΣΛΕΕ· απόφαση 2013/255/ΚΕΠΠΑ του Συμβουλίου, όπως τροποποιήθηκε με τις αποφάσεις (ΚΕΠΠΑ) 2015/1836, (ΚΕΠΠΑ) 2020/212, (ΚΕΠΠΑ) 2020/719 και (ΚΕΠΠΑ) 2021/855, άρθρα 27 § 2, στοιχείο βʹ, και 28 § 2, στοιχείο βʹ, και παράρτημα I· κανονισμοί του Συμβουλίου 36/2012, άρθρο 15 § 1α, στοιχείο βʹ, 2020/211, 2020/716 και 2021/848, παράρτημα II]
(βλ. σκέψεις 115, 118, 119, 129, 144, 152, 155, 158, 163-166, 177)
Κοινή εξωτερική πολιτική και πολιτική ασφάλειας – Ειδικά περιοριστικά μέτρα κατά ορισμένων προσώπων και οντοτήτων λόγω της κατάστασης στη Συρία – Απόφαση 2013/255/ΚΕΠΠΑ και κανονισμός 36/2012 – Τεκμήριο περί στηρίξεως του συριακού καθεστώτος εις βάρος εξεχόντων επιχειρηματιών που δραστηριοποιούνται στη Συρία – Επιτρέπεται – Προϋποθέσεις – Μαχητό τεκμήριο – Απόδειξη περί του αντιθέτου – Δεν υφίσταται
[Απόφαση 2013/255/ΚΕΠΠΑ του Συμβουλίου, όπως τροποποιήθηκε με τις αποφάσεις (ΚΕΠΠΑ) 2015/1836, (ΚΕΠΠΑ) 2020/212, (ΚΕΠΠΑ) 2020/719 και (ΚΕΠΠΑ) 2021/855, άρθρα 27 § 3 και 28 § 3, και παράρτημα I· κανονισμοί του Συμβουλίου 36/2012, 2020/211, 2020/716 και 2021/848, παράρτημα II]
(βλ. σκέψεις 168-170)
Ένδικη διαδικασία – Απόδειξη – Έγγραφη απόδειξη – Μαρτυρική κατάθεση – Αποδεικτική αξία – Εκτίμηση από τον δικαστή της Ένωσης – Κριτήρια
[Απόφαση 2013/255/ΚΕΠΠΑ του Συμβουλίου, όπως τροποποιήθηκε με τις αποφάσεις (ΚΕΠΠΑ) 2015/1836, (ΚΕΠΠΑ) 2020/212, (ΚΕΠΠΑ) 2020/719 και (ΚΕΠΠΑ) 2021/855, παράρτημα I· κανονισμοί του Συμβουλίου 36/2012, 2020/211, 2020/716 και 2021/848, παράρτημα II]
(βλ. σκέψη 171)
Κοινή εξωτερική πολιτική και πολιτική ασφάλειας – Συγκεκριμένα περιοριστικά μέτρα κατά ορισμένων προσώπων και οντοτήτων λόγω της κατάστασης στη Συρία – Απόφαση 2013/255/ΚΕΠΠΑ – Τεκμήριο περί στηρίξεως του συριακού καθεστώτος εις βάρος εξεχόντων επιχειρηματιών που δραστηριοποιούνται στη Συρία – Σύνδεσμος με πρόσωπο ή οντότητα που υπόκειται σε περιοριστικά μέτρα – Καταχώριση του εν λόγω προσώπου για την αποτροπή κινδύνου καταστρατήγησης των ληφθέντων περιοριστικών μέτρων – Επιτρέπεται
[Απόφαση 2013/255/ΚΕΠΠΑ του Συμβουλίου, όπως τροποποιήθηκε με την απόφαση (ΚΕΠΠΑ) 2015/1836, άρθρα 27 §§ 2 και 3, και 28 §§ 2 και 3· κανονισμοί 36/2012, άρθρο 15 § 1β, και 2015/1828]
(βλ. σκέψεις 173, 174, 176)
Κοινή εξωτερική πολιτική και πολιτική ασφάλειας – Περιοριστικά μέτρα κατά της Συρίας – Δέσμευση κεφαλαίων και περιορισμοί εισόδου σε άτομα, οντότητες και φορείς που συνδέονται με το συριακό καθεστώς – Περιορισμός του δικαιώματος ιδιοκτησίας και του δικαιώματος ελεύθερης άσκησης οικονομικής δραστηριότητας – Παραβίαση της αρχής της αναλογικότητας – Δεν συντρέχει
[Άρθρο 5 § 4 ΣΕΕ· Χάρτης των Θεμελιωδών Δικαιωμάτων της Ευρωπαϊκής Ένωσης, άρθρα 15, 16 και 17· απόφαση 2013/255/ΚΕΠΠΑ του Συμβουλίου, όπως τροποποιήθηκε με τις αποφάσεις (ΚΕΠΠΑ) 2015/1836, (ΚΕΠΠΑ) 2020/212, (ΚΕΠΠΑ) 2020/719 και (ΚΕΠΠΑ) 2021/855, παράρτημα I· κανονισμοί του Συμβουλίου 36/2012, 2020/211, 2020/716 και 2021/848, παράρτημα II]
(βλ. σκέψεις 188-197)
Σύνοψη
Ο Amer Foz είναι επιχειρηματίας συριακής ιθαγένειας. Το όνομά του καταχωρίστηκε τον Φεβρουάριο του 2020 (
1
) στους καταλόγους των προσώπων και οντοτήτων σε βάρος των οποίων επιβλήθηκαν τα περιοριστικά μέτρα που έλαβε το Συμβούλιο της Ευρωπαϊκής Ένωσης κατά της Αραβικής Δημοκρατίας της Συρίας, εν συνεχεία δε διατηρήθηκε στους καταλόγους αυτούς τον Μάιο του 2020 και τον Μάιο του 2021 (
2
). Ο Amer Foz καταχωρίστηκε στους καταλόγους αυτούς ως εξέχων επιχειρηματίας με προσωπικά και οικογενειακά επιχειρηματικά συμφέροντα και δραστηριότητες σε πολλούς τομείς της συριακής οικονομίας, ο οποίος αποκομίζει οικονομικά οφέλη από την πρόσβαση σε εμπορικές ευκαιρίες και στηρίζει το συριακό καθεστώς, ενώ είναι συνεταίρος με τον αδελφό του Samer Foz, ο οποίος έχει επίσης καταχωριστεί στους καταλόγους. Τον Μάιο του 2021 το Συμβούλιο είχε επίσης επισημάνει ότι ο Amer Foz υλοποιούσε πολλά εμπορικά έργα με τον αδελφό του, ιδίως στον τομέα της παραγωγής καλωδίων και της ηλιακής ενέργειας, και ότι οι δύο αδελφοί ασκούσαν διάφορες δραστηριότητες με το Ισλαμικό Κράτος του Ιράκ και του Λεβάντε (στο εξής: ΙΚΙΛ) εξ ονόματος του συριακού καθεστώτος, συμπεριλαμβανομένης της προμήθειας όπλων και πυρομαχικών με αντάλλαγμα πετρέλαιο και σιτάρι.
Το όνομα του Amer Foz καταχωρίστηκε στους επίμαχους καταλόγους βάσει τριών κριτηρίων, ήτοι του κριτηρίου του εξέχοντος επιχειρηματία που δραστηριοποιείται στη Συρία, του κριτηρίου του συνδέσμου με το συριακό καθεστώς και του κριτηρίου του συνδέσμου με πρόσωπο ή οντότητα που υπόκειται στα περιοριστικά μέτρα (
3
).
Το Γενικό Δικαστήριο απορρίπτει την προσφυγή ακυρώσεως που άσκησε ο Amer Foz κατά των πράξεων με τις οποίες καταχωρίστηκε το όνομά του στους επίμαχους καταλόγους (στο εξής: αρχικές πράξεις, πράξεις του 2020 περί διατηρήσεως και πράξεις του 2021 περί διατηρήσεως), διευκρινίζοντας τα κριτήρια σχετικά με την εν λόγω καταχώριση στην περίπτωση ταυτόχρονης εφαρμογής από το Συμβούλιο διαφόρων κριτηρίων καταχώρισης. Στο πλαίσιο αυτό, το Γενικό Δικαστήριο διευκρινίζει, μεταξύ άλλων, το περιεχόμενο του κριτηρίου του συνδέσμου με άλλο πρόσωπο ή οντότητα σε βάρος των οποίων έχουν ήδη επιβληθεί περιοριστικά μέτρα. Εξετάζει επίσης, για πρώτη φορά, την προϋπόθεση σχετικά με την ύπαρξη επαρκών στοιχείων από τα οποία να προκύπτει ότι τα πρόσωπα που καταχωρίστηκαν στους καταλόγους δεν παρουσιάζουν πραγματικό κίνδυνο καταστρατήγησης των ληφθέντων μέτρων. Αν πληρούται η προϋπόθεση αυτή, τότε το πρόσωπο που συνδέεται με άλλο πρόσωπο ή οντότητα εις βάρος των οποίων επιβλήθηκαν περιοριστικά μέτρα δεν διατηρείται στους εν λόγω καταλόγους.
Εκτίμηση του Γενικού Δικαστηρίου
Το Γενικό Δικαστήριο υπενθυμίζει, κατ’ αρχάς, ότι, για το ίδιο πρόσωπο, πλείονες λόγοι καταχώρισης μπορούν να αλληλοεπικαλύπτονται, ενώ στηρίζονται, σε μια τέτοια περίπτωση, σε διαφορετικά κριτήρια. Κατ’ ανάλογη εφαρμογή της αποφάσεως Kaddour κατά Συμβουλίου (
4
), ένα πρόσωπο μπορεί να χαρακτηριστεί ως εξέχων επιχειρηματίας δραστηριοποιούμενος στη Συρία και να θεωρηθεί ότι συνδέεται, ιδίως μέσω επιχειρηματικών δεσμών, με άλλο πρόσωπο στο οποίο έχουν επιβληθεί περιοριστικά μέτρα βάσει των ίδιων δραστηριοτήτων. Ομοίως, το πρόσωπο αυτό μπορεί να συνδέεται με το συριακό καθεστώς, ενώ συγχρόνως συνδέεται, για τους ίδιους λόγους, με πρόσωπο στο οποίο επιβλήθηκαν περιοριστικά μέτρα.
Όσον αφορά, εν συνεχεία, το κριτήριο του συνδέσμου που διατηρούσε ο Amer Foz με πρόσωπο ή οντότητα στο οποίο επιβλήθηκαν περιοριστικά μέτρα (
5
), το Γενικό Δικαστήριο υπενθυμίζει ότι ο αδελφός του Amer Foz καταχωρίστηκε στους καταλόγους λόγω της ιδιότητάς του ως εξέχοντος επιχειρηματία που δραστηριοποιείται στη Συρία και της σχέσης του με το συριακό καθεστώς. Δεδομένου ότι ο τελευταίος δεν απέδειξε ενώπιον του Γενικού Δικαστηρίου (
6
) ότι τα μέτρα που ελήφθησαν εναντίον του έπρεπε να ακυρωθούν, τα μέτρα αυτά καλύπτονται από το τεκμήριο νομιμότητας των πράξεων των θεσμικών οργάνων της Ένωσης και εξακολουθούν, ως εκ τούτου, να παράγουν έννομα αποτελέσματα εφόσον δεν έχουν ανακληθεί, ακυρωθεί ή κηρυχθεί ανίσχυρα. Καθόσον το Συμβούλιο δεν υποστηρίζει ότι η ιδιότητα του μέλους της οικογένειας Foz αποτελεί αυτοτελές κριτήριο καταχώρισης, σε αντίθεση με την ιδιότητα του μέλους των οικογενειών Al-Assad ή Makhlouf, κατά την απόφαση 2013/255, το Γενικό Δικαστήριο θεωρεί ότι η ύπαρξη αυτού του αδελφικού δεσμού πρέπει να εξεταστεί ως πραγματικό στοιχείο, ιδίως στο πλαίσιο της εξέτασης των επιχειρηματικών δεσμών που διατηρούν οι Amer και Samer Foz.
Το Γενικό Δικαστήριο καταλήγει, συναφώς, στο συμπέρασμα ότι το Συμβούλιο προσκόμισε δέσμη αρκούντως συγκεκριμένων, σαφών και συγκλινουσών ενδείξεων όσον αφορά τους δεσμούς που διατηρούν οι Amer και Samer Foz στο πλαίσιο των εν λόγω επιχειρηματικών σχέσεων, κατά τον χρόνο εκδόσεως των αρχικών πράξεων, αφενός, μέσω της οικογενειακής επιχείρησης Aman Holding και της εταιρίας ASM International General Trading, αφετέρου, μέσω της εν λόγω οικογενειακής επιχείρησης όσον αφορά τις πράξεις του 2020 περί διατηρήσεως, και, τέλος, όσον αφορά τις πράξεις του 2021 περί διατηρήσεως, δεδομένου ότι οι Amer και Samer Foz ασκούσαν δραστηριότητες με το ΙΚΙΛ εξ ονόματος του συριακού καθεστώτος. Η ύπαρξη επιχειρηματικών δεσμών μεταξύ των δύο ανδρών αποδεικνύεται επίσης από μια μορφή συνεννόησης κατά τη διαχείριση του χαρτοφυλακίου των μετοχών τους.
Τέλος, υπό το πρίσμα των σχετικών διατάξεων της αποφάσεως 2013/255, όπως τροποποιήθηκε με την απόφαση 2015/1836, λαμβανομένης υπόψη της προνομιακής θέσης του Samer Foz στη συριακή οικονομία και της επιρροής του, των υφισταμένων ή παρελθόντων επιχειρηματικών δεσμών μεταξύ των Amer και Samer Foz, του γεγονότος ότι αυτοί είναι αδελφοί, της σπουδαιότητας της οικογενειακής επιχείρησης στην οποία κατείχαν μερίδια και θέσεις ευθύνης, καθώς και της αδυναμίας να αποκλειστεί η δυνατότητα συνεννόησης μεταξύ του Amer Foz και του αδελφού του για την εκχώρηση των μεριδίων διαφόρων εταιριών τα οποία κατείχαν, το Γενικό Δικαστήριο κρίνει ότι είναι εύλογο να θεωρηθεί ότι ο Amer Foz παρουσιάζει πραγματικό κίνδυνο καταστρατήγησης των περιοριστικών μέτρων.
(
1
)	Εκτελεστική απόφαση (ΚΕΠΠΑ) 2020/212 του Συμβουλίου, της 17ης Φεβρουαρίου 2020, για την εφαρμογή της απόφασης 2013/255/ΚΕΠΠΑ σχετικά με περιοριστικά μέτρα κατά της Συρίας (ΕΕ 2020, L 43I, σ. 6), και εκτελεστικός κανονισμός (ΕΕ) 2020/211 του Συμβουλίου, της 17ης Φεβρουαρίου 2020, για την εφαρμογή του κανονισμού (ΕΕ) αριθ. 36/2012 σχετικά με περιοριστικά μέτρα λόγω της κατάστασης στη Συρία (ΕΕ 2020, L 43I, σ. 1).
(
2
)	Απόφαση (ΚΕΠΠΑ) 2020/719 του Συμβουλίου, της 28ης Μαΐου 2020, που τροποποιεί την απόφαση 2013/255/ΚΕΠΠΑ σχετικά με περιοριστικά μέτρα κατά της Συρίας (ΕΕ 2020, L 168, σ. 66), και εκτελεστικός κανονισμός (ΕΕ) 2020/716 του Συμβουλίου, της 28ης Μαΐου 2020, για την εφαρμογή του κανονισμού (ΕΕ) αριθ. 36/2012 σχετικά με περιοριστικά μέτρα λόγω της κατάστασης στη Συρία (ΕΕ 2020, L 168, σ. 1)· απόφαση (ΚΕΠΠΑ) 2021/855 του Συμβουλίου, της 27ης Μαΐου 2021, που τροποποιεί την απόφαση 2013/255/ΚΕΠΠΑ σχετικά με περιοριστικά μέτρα κατά της Συρίας (ΕΕ 2021, L 188, σ. 90), και εκτελεστικός κανονισμός (ΕΕ) 2021/848 του Συμβουλίου, της 27ης Μαΐου 2021, για την εφαρμογή του κανονισμού (ΕΕ) αριθ. 36/2012 σχετικά με περιοριστικά μέτρα λόγω της κατάστασης στη Συρία (ΕΕ 2021, L 188, σ. 18).
(
3
)	Οι λόγοι καταχώρισης στηρίζονταν, αφενός, στο κριτήριο του εξέχοντος επιχειρηματία που δραστηριοποιείται στη Συρία, όπως ορίζεται στην παράγραφο 2, στοιχείο αʹ, του άρθρου 27 και του άρθρου 28 της αποφάσεως 2013/255, όπως τροποποιήθηκε με την απόφαση 2015/1836, και στην παράγραφο 1α, στοιχείο αʹ, του άρθρου 15 του κανονισμού 36/2012, όπως τροποποιήθηκε με τον κανονισμό 2015/1828, αφετέρου, στο κριτήριο του συνδέσμου με το συριακό καθεστώς το οποίο ορίζεται στην παράγραφο 1 του άρθρου 27 και του άρθρου 28 της εν λόγω απόφασης και στην παράγραφο 1, στοιχείο αʹ, του άρθρου 15 του εν λόγω κανονισμού, και, τέλος, στο κριτήριο του συνδέσμου με πρόσωπο ή οντότητα που υπόκειται στα περιοριστικά μέτρα, όπως ορίζεται στο τελευταίο τμήμα της περιόδου της παραγράφου 2 του άρθρου 27 και της παραγράφου 2 του άρθρου 28 της απόφασης 2013/255, καθώς και στο τελευταίο τμήμα της περιόδου της παραγράφου 1α του άρθρου 15 του κανονισμού 36/2012.
(
4
)	Απόφαση της 23ης Σεπτεμβρίου 2020, Kaddour κατά Συμβουλίου (Τ-510/18, EU:T:2020:436, σκέψη 77).
(
5
)	Άρθρο 27, παράγραφος 2, και άρθρο 28, παράγραφος 2, της αποφάσεως 2013/255, όπως τροποποιήθηκε με την απόφαση 2015/1836.
(
6
)	Βλ., συναφώς, απόφαση της 24ης Νοεμβρίου 2021, Foz κατά Συμβουλίου (Τ-258/19, μη δημοσιευθείσα, EU:T:2021:820).